*Jézus - még mindig mélyen megindulva - a sírhoz ment: ez egy barlang volt, és kő feküdt rajta. (Jn 11,38)*

Jézus elmegy a sírhoz. Tudja, mi fog történni, de a gyász – mint az embereket általában – Őt is megragadja. A sír a befejezésről beszél. A változhatatlannak tűnő tényt nehéz kő takarja. A kő önmagában is az élettelen állapot képe, ezen kívül elválasztja az élő, mozgó külvilágot a mozdulatlanságtól.

Mit keres itt Jézus, ebben a sírkertben? – kérdezhetné bárki. Ő a változás lehetőségét hozta, Ő az élet forrása. Az Ő jelenlétében távozni kell az élettelennek, mert Ő az Élet!

Ez érvényes fizikai vonatkozásban is, szellemiben is. E két terület nincs távol egymástól, együtt létezik és funkcionál. Jézus a mindenség Ura. Ezt a tényt minden elismeri az emberek azon részének kivételével, akik ma még elutasítják Őt. De eljön a pillanat, amikor minden ember fel- és elismeri, hogy Ő az Úr mindenek felett. De már ma az Őt elismerők közé tartozhatsz! *Vadon Gyula*